เพื่อนสาวมาจัดงานวันเกิดที่นี่ค่ะ อากาศสดชื่น เย็นสบาย จัดร้านได้สวยงาม น่านอนเอกเขนกมาก ทางร้านจัดให้กลุ่มเรานั่งโซนตรงกลางค่ะ เด็กเสิร์ฟบริการดีเยี่ยม ยิ้มแย้มตลอด 
มาพูดถึงรสชาติของอาหารและเครื่องดื่มกันบ้าง อาหารราคาค่อนข้างสูง (กุ้งพันแซลมอน) อาหารอร่อยบางรายการ (ขาหมูเยอรมัน ยำทะเลโหด) บางรายการไม่อร่อยเลย (ไส้กรอกรวม สปาเก็ตตี้คาโบนาร่า)  แต่ที่สำคัญคือเสิร์ฟไวมาก รอไม่นานเลยค่ะ เครื่องดื่มที่ไม่มีแอลกอฮอล์รสชาติดีค่ะ #สั่งเบอรี่โซดากับวิวดีพันช์ เครื่องดื่มพวกค็อกเทลค่อนข้างดีกรีสูง คนคออ่อนอาจจะคอพับได้ #สั่งมาการิต้าและสิงคโปร์สลิ้ง มีสั่งเบียร์โฮกาเด้นทั้งรสปกติและโรเซ่มาดื่มกันด้วยค่ะ มาที่นี่ดื่มเบียร์เมาช้ากว่าค็อกเทล (ของเค้าเข้มจริง ????????????)  โดยรวมแล้วมานั่งกินชิลๆ เน้นเม้ามอยในบรรยากาศสบายๆ ฟินมากค่ะ

วันนั้นค่าเสียหาย ผู้ใหญ่ 9 เด็ก1 ทั้งหมด 7800 ค่ะ